stanford-oval/wikipedia huggingface dataset:
Mahonri Young

| Mitalit | Mitalit | Mitalit |  |
| --- | --- | --- | --- |
|   Mahonri M. Young. |   Mahonri M. Young. |   Mahonri M. Young. |  |
Maa:   Yhdysvallat
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 | patsaat |  |
Mahonri Mackintosh Young (9. elokuuta 1877 Salt Lake City Utah – 2. marraskuuta 1957 Norwalk Connecticut) oli yhdysvaltalainen kuvanveistäjä, kuvataiteilija ja olympiavoittaja. Taidesuunnaltaan Young edusti yhteiskunnallista realismia. Hän oli myös taiteilijoille tarkoitetun Yhdysvaltain vesiväriyhteisön jäsen.
Raskas leka (1912), Brigham Young University Museum of Art, Provo, Utah.
Lokkimuistomerkki (1913). Temple Square, Salt Lake City, Utah.
Young osallistui vuoden 1932 Los Angelesin olympialaisiin, joissa hän voitti kultaa patsaissa teoksellaan Maahanlyönti.
Tämä on se paikka muistomerkki (1947), Salt Lake City, Utah.
Youngin isoisä oli Brigham Young, joka toimi Myöhempien Aikojen Pyhien Jeesuksen Kristuksen kirkon puheenjohtajana, Utahin kuvernöörinä sekä mormoniliikkeen uranuurtajien johtajana. Isoisänsä ja mormonien kunniaksi Young veisti mormonien Salt Laken laaksoon saapumiseen satavuotisjuhlan kunniaksi Tämä on se paikka muistomerkin, joka julkistettiin 24. heinäkuuta 1947.
Brigham Young (1949), National Statuary Hall Collection, Yhdysvaltain kongressitalo, Washington D.C.
Aiheesta muualla

Wikimedia Commonsissa on kuvia tai muita tiedostoja aiheesta .
Maitolasimonni

| Maitolasimonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Monnit Siluridae
Suku::  Kryptopterus
Laji::  cryptopterus
Kaksiosainen nimi
 Kryptopterus cryptopterus  Bleeker, 1851 
Katso myös
   Maitolasimonni Wikispeciesissä   Maitolasimonni Commonsissa 
Infobox OKNimi-testi OKIUCN-testi OK: 
Maitolasimonni (Kryptopterus cryptopterus) on monnien (Siluridae) heimoon kuuluva kalalaji. Sitä tavataan Malakan niemimaalla, Jaavassa, Sumatralla ja Borneossa. Monin paikoin Kryptopterus geminus on virheellisesti määritelty maitolasimonniksi. Sen suurin tavattu pituus on 14,6 senttimetriä.
Mahottarin piirikunta

| Mahottarin piirikunta महोत्तरी, Mahottarī |
| --- | --- |
 Mahottarin piirikunnan sijainti Nepalissa.
 Koordinaatit: 26.650°N, 85.799°E 
Valtio:     Nepal
Nepalin kehitysalueet:  Keskinen kehitysalue
Vyöhyke:  Janakpur
Hallinto:  
 – hallinnollinen keskus:  Jaleshwor (23 533 as., 2011)
Pinta-ala  ():  1 002 km²
Väkiluku (2011)  ():  627 580
 – väestötiheys:  626 as./km²
HDI (2011):  0,388
Lyhenteet:  
 – ISO 3166:  NP-JA
 
ddcmahottari.gov.np
 Mahottarin piirikunnan kartta. Keskuskaupunki Jaleshwor löytyy kartan alaosasta (koordinaatit ylempänä). 
Mahottarin piirikunta (nepaliksi महोत्तरी, Mahottarī) on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeen eteläosassa. Piirikunnan keskuskaupunki Jaleshwor sijaitsee linnuntietä 126 kilometriä pääkaupunki Kathmandusta eteläkaakkoon.
Piirikunta rajautuu etelässä Intian Biharin osavaltioon, lännessä Sarlahin, pohjoisessa Sindhulin ja idässä Dhanusan piirikuntaan.
Mahottarissa asui vuonna 2011 yhteensä 627 580 henkeä (553 481 as. vuonna 2001). Piirikunnan pinta-ala on 1 002 neliökilometriä ja väestötiheys 626 as./km2. Piirikunnan keskuskaupunki on Jaleshwor (23 533 as., 2011).
Mahottari oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,388.
Piirikunta ryhmitellään usein kokonaisuudessaan Nepalin Keskiselle Teraille (alankovyöhykkeeseen) kuuluvaksi. Tarkemmassa kasvillisuusvyöhykejaottelussa piirikunnasta 85,0 % sisällytetään alempaan trooppiseen ja 15,0 % ylempään trooppiseen vyöhykkeeseen.
Aiheesta muualla

Kuvia tai muita tiedostoja aiheesta Mahottarin piirikunta Wikimedia Commonsissa
Luoti (ampumatarvike)

Patruunan rakenne: 1. Luoti 2. Hylsy 3. Ruuti 4. Hylsyn kanta 5. Nalli
Luodilla tarkoitetaan yleensä pienikaliiperisen, yleensä alle 20 mm:n, aseen ei-räjähtävää ammusta eli patruunan osaa, joka ammutaan maaliin[lähde? ]. Metsästysaseiden luodit koostuvat yleensä messinkiseoksisesta vaipasta ja lyijysydämestä. Vaippa voi olla myös pehmeää terästä ja sydän jotain muuta metallia kuin lyijyä. Luodit voivat olla myös kokonaan lyijystä tai muusta metallista valmistettuja. Nykyään ison riistan metsästyksessä käytetään myös kokokuparisia luoteja materiaalin sopivan pehmeyden (ei vaurioita aseen piippua) ja sitkeyden (muuttaa osuessaan muotoaan mutta ei sirpaloidu) vuoksi.
Aiheesta muualla

Kuvia tai muita tiedostoja aiheesta Luoti (ampumatarvike) Wikimedia Commonsissa
Luettelo tanssitermeistä

Tanssitermeillä tarkoitetaan tässä tanssilajeihin liittyviä ja niiden harjoittelussa käytettäviä erikoistermejä. Monet niistä ovat nimikkeitä erilaisille lajissa käytettäville liikkeille tai muuten olennaisille käsitteille. Usein käytetään termejä, jotka ovat sen maan kielellä, missä tanssilaji on syntynyt tai kehittynyt alun perin. Esimerkiksi balettisanasto on ranskankielistä, mutta steppisanasto englanninkielistä. Osaa liikkeistä saatetaan kutsua omalla ja osaa alkuperäiskielellä. Jotkin termit saattavat olla käytössä useissa tanssilajeissa, mutta yleensä niiden suoritustapa on muunnettu tyylilajin mukaiseksi, jolloin myös termin merkitys on riippuvainen kyseessä olevasta tanssilajista. Tanssi lainaa sanastoa myös muun muassa voimistelusta. 
Termistöt - ja käytetyt liikkeet - myös jatkuvasti muuttuvat ja kehittyvät, joten yleispätevää luetteloa on mahdotonta tehdä.
Musiikista poiketen tanssinotaatiota - nuotintamista - ei tanssiharjoittelussa käytetä. Kehitetyt notaatiosysteemit eivät ole siinä käytännöllisiä, vaan opetus tapahtuu näyttämällä liikkeet ja käyttämällä niistä vakiintuneita nimikkeitä. Nimikkeiden oppimisella onkin musiikin nuotinlukutaitoon verrattavissa oleva asema tanssiopinnoissa - varsinkin paljon termejä suosivissa lajeissa kuten baletissa. Jotkut tanssilajit perustuvat paljolti vakiintuneeseen liikesanastoon, jota käytetään tyylilajiin kuuluvissa tansseissa (esimerkiksi baletti). Näille on yleensä myös kehittynyt yhteisesti käytössä oleva laaja termistö ja lajin opiskelu on paljolti tämän liikesanaston opettelua. Joillekin tanssilajeille (esimerkiksi nykytanssi) taas on tyypillisempää, että liikemateriaalia kehitetään ja uudistetaan jatkuvasti, jolloin myös termistö on jatkuvassa muutosprosessissa.
Erilaisia treenausmetodeja omine termeineen saattaa olla useita. Tyylilaji ei niinkään perustu valikoituihin liikkeisiin, vaan ennemmin perusideoihin, joiden avulla liikemateriaalia luodaan. Esimerkkinä tällaisesta mainittakoon Martha Grahamin contraction ja release,  Doris Humphreyn fall ja recovery tai Rudolf Labanin tilan, ajan ja energian muuntelun tuomat liikevariaatiot. Tanssinopettajat, koreografit ja tanssijat keksivät tarpeisiinsa uusia liikenimityksiä, joista osa on vain hetkellisesti tai pienessä piirissä käytössä, mutta jotkin saattavat lopulta muuttua yleisemminkin käytetyiksi.
Luettelo balettitermeistä

Seuraavat ranskankieliset termit ovat baletissa käytettyä sanastoa, jotka selityksineen löytyvät artkkelista Luettelo balettitermeistä:
Adagio
air, en l'
Arabesque
Allegro
Attitude
Barre
Battement
Battement frappé
Battement tendu
Bourrée
Chainé
Chassé
Corps de ballet
Cou-de-pied, sur le
Coupé
Croisé, croisée
dedans, en
dehors, en
Développé
Entrechat
Épaulement
face, en
Fondu, fondue
Fouetté
Frappé
Glissade
Grand battement
Jeté
Pas
Pas de bourrée
Pas de chat
Pas de deux
Passé
Petit battement
Pirouette
Pirouette piquée
Piqué
Plié
Port de bras
Relevé
Retiré
Rond de jambe
Sissonne
Soutenu
Tendu
terre, à
Tombé
Tour en l'air
Luettelo breaktanssin termeistä

Katso artikkelista breakdance.
Luettelo flamencotermeistä

Compás
Desplante
Entrada
Falseta
Letra
Llamada
Marcando
Palmas
Punta
Salida
Taconeo
Zapateados
Luettelo historiallisten tanssien termeistä

Basse dansen askelia:
Gaillarde-tanssin askelia:
Luettelo jazztanssitermeistä

ball change
flat back
isolation
kick
Luettelo kansantanssitermeistä

Askeleet ja askelikot
kävely
laputus
hyllytys
hoppavalssi (polskamainen, humppamainen ja yhdenjalan)
keinuva kävelyaskel
sivuaskel
kisa-askel
karjalainen puolijuoksu
karjalaisaskelikko eli uhtuan askelikko
melkutus
tanila
hapanmykky
vaihtoaskel
laukka
pisto
varvashyppely
varvaskantahyppely
isovarvas
päristys
Uhtuan askel
hyppyaskel
siiputus
enkeliska(hyppely)
vaihtoaskel
sivuaskel
kisapyörintä
juoksu
ristiaskel
ryssä
ripaska
puoliripaska
hoppavalssi
heilurihypyt
Vakiokuviot ja vakio-osat
diagonaali
sola
vastakkaisrivi
neliö
piiri
paripiiri
kääntöpiiri
vastakkaispiiri
risti
ketju
tähti
tukki
vastuu
ristipyörintä
piiripyörintä
paripyörintä
piirivastuu
paikanvaihto
paikanvaihto pareittain
läpikäyden paikanvaihto
kättely
karkelo
karkelo kaartaen
karkelo kääntymättä
puolikarkelo eli karjalainen karkelo
vastakkain ja seläkkäin
porttien käynti
enkeliskakierto
taputus
näyttö
ristai
pikkuristai
avorivistö
kahden ja neljän parin neliö
yhdeksikkö
Otteet
laukkaote
kädet käsissä
peukaloristiote
takaristiote
peukalo-ote
käsikynkkä
avoin tanssiote
suljettu tanssiote
takatanssiote
olkavarsiote
olkavarsiote piirissä
polkkaote
vyötäröote
kädet ristissä rinnalla
kädet vyötäröllä
kolmikon vyötäröote
yläote
kääntöpiiriote
ristipiiriote
polskaote
polskapiiriote
portti
kyynärkoukku
ranneote
hambo-ote
Luettelo nykytanssitermeistä

contraction (koonto)
fall (kaatuminen)
harjaus (brush)
release
rullaus
triplet
prances
Luettelo steppitermeistä

Katso artikkelista Luettelo steppitermeistä.
Léo (jalkapalloilija)

Leonardo Lourenço Bastos, pelaajanimeltään Léo (s. 6. heinäkuuta 1975) on brasilialainen jalkapalloilija, joka edustaa portugalilaista SL Benficaa. Léon pelipaikka on laitapuolustaja.
169 senttimetriä pitkä Léo aloitti ammattilaisuransa Americanossa vuonna 1996, ja seuraavana vuonna hän siirtyi União São Joãoon. Parin União-kauden jälkeen Léo muutti SE Palmeirasin riveihin, mutta silloinen valmentaja Luiz Felipe Scolari antoi hänelle potkut ennen kuin hän oli ehtinyt pelata seurassa yhtään ottelua. Santos FC hankki Léon vuonna 2000. Hän pelasi seurassa yli 200 ottelua ja voitti kaksi Brasilian mestaruutta, kunnes siirtyi Benficaan vuonna 2005.
Brasilian maajoukkueessa Léo on pelannut kahdeksan ottelua.
Aiheesta muualla

Leon pelaajaprofiili Benfican sivuilla[vanhentunut linkki] (englanniksi)
Brasilian joukkue – Maanosaliittojen cup 2001
1 Dida |
2 Zé Maria |
3 Lúcio |
4 Edmílson |
5 Leomar |
6 Gustavo Nery |
7 Leandro |
8 Vampeta |
9 Sonny Anderson |
10 Robert |
11 Carlos Miguel |
12 Carlos Germano |
13 Evanílson |
14 César |
15 Caçapa |
16 Léo |
17 Vágner |
18 Rochemback |
19 Baptista |
20 Ramon |
21 Washington |
22 Alves |
23 Costa |
Valmentaja Leão
Brasilian joukkue – Maanosaliittojen cup 2005
1 Dida |
2 Maicon |
3 Lúcio |
4 Roque Júnior |
5 Emerson |
6 Gilberto |
7 Robinho |
8 Kaká |
9 Adriano |
10 Ronaldinho |
11 Zé Roberto |
12 Marcos |
13 Cicinho |
14 Juan |
15 Luisão |
16 Léo |
17 Gilberto Silva |
18 Juninho |
19 Renato |
20 Baptista |
21 Oliveira |
22 Edu |
23 Gomes |
Valmentaja Parreira
Mad Shadows

| Mad Shadows Mott the Hoople |
| --- | --- | --- |

Studioalbumin tiedot
 Äänitetty : 1969–1970
 Julkaistu: 1970
 Formaatti: LP, CD
 Tuottaja(t): Guy Stevens
 Tyylilaji: hard rock
 Kesto: 35.51
 Levy-yhtiö:  Island Records    Atlantic Records
Listasijoitukset
  48.
Mott the Hooplen muut julkaisut
| Mott the Hoople 1969 | Mad Shadows 1970 | Wildlife 1971 |
Mad Shadows on Mott the Hooplen vuonna 1970 julkaistu toinen albumi.
Se oli sävyltään raskaampi kuin debyyttialbumi Mott the Hoople. Toisin kuin esikoisalbumilla, Mad Shadowsilla kaikki kappaleet ovat yhtyeen omaa käsialaa.
Alun perin albumin nimeksi oli tarkoitus Sticky Fingers, mutta tästä luovuttiin The Rolling Stonesin päätettyä käyttää nimeä omassa albumissaan, joka julkaistiin seuraavana vuonna. Lisäksi Mick Jagger toimii taustalaulajana kappaleessa ”Walkin' with a Mountain”. Suoraviivainen ”Walkin' with a Mountain” on myös albumin tunnetuin kappale, ja se pysyi yhtyeen settilistassa aina sen hajoamiseen asti. Solisti Ian Hunterin mukaan yhtye tarvitsi rock-kappaleen ja ”Walkin' with a Mountain” kirjoitettiin studiossa noin kymmenessä minuutissa. Hunter on myöhemmin ilmaissut tyytymättömyytensä omiin laulusuorituksiinsa joissain kappaleissa, koska rankka keikkailu oli kuluttanut hänen ääntään.
Albumin kiertueella yhtye esiintyi Atlantan popfestivaaleilla 400 000 katsojan edessä. Tämä oli Mott the Hooplen suurin konsertti koskaan.
Kappaleet

Thunderbuck Ram – 4.50 (säv. Mick Ralphs)
No Wheels to Ride – 5.50 (säv. Ian Hunter)
You Are One of Us – 2.26 (säv. Hunter)
Walkin' with a Mountain – 3.49 (säv. Hunter)
I Can Feel – 7.13 (säv. Hunter)
Threads of Iron – 5.12 (säv. Ralphs)
When My Mind's Gone – 6.31 (säv. Hunter)
Kappaleet > Vuoden 2003 painoksen bonuskappaleet

It Would Be a Pleasure – 1.50 (säv. Ralphs)
How Long"? (Death May Be Your Santa Claus) – 3.54 (säv. Hunter, Verden Allen)
Kokoonpano

Ian Hunter – piano, laulu
Mick Ralphs – kitara, laulu
Pete "Overend" Watts – bassokitara
Verden Allen – urut
Dale "Buffin" Griffin – rummut
Luettelo Radioheadin kappaleista
B-puolet ja muut harvinaisuudet

Pelkät Radioheadin singlejen B-puolet ja muut harvinaisuudet on luetteloitu sivulla Luettelo Radioheadin B-puolista ja muista harvinaisuuksista.
Aiheesta muualla

FitterHappier - Complete Radiohead Songs A - Z (englanniksi)
GreenPlastic - Radiohead song lyrics & info (englanniksi)
AtEaseWeb - Radiohead Songs & Lyrics Archive (englanniksi)
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller
Luis Salgado

Luis Salgado (s. 1981) on hondurasilainen lentopalloilija, joka on pelannut Pielaveden Sammon riveissä Lentopallon Mestaruusliigassa kaudesta 2009–2010 lähtien. Hän on ainoa hondurasilainen Suomessa pääsarjassa pelannut pelaaja koskaan. Hän voitti Suomen Cupin hopeaa Sammossa vuonna 2010 ja SM-hopeaa kaudella 2009–2010.
Ura Suomessa

Salgado on kuulunut Mestaruusliigan tehokkaimpiin hyökkäyspelaajiin kaikilla kausillaan Suomessa kaudesta 2009–2010 lähtien.  Salgado valittiin maaliskuun liigapelaajaksi vuonna 2012 Mestaruusliigassa. Lisäksi hänet on valittu useasti Mestaruusliigan kuukauden tähdistökentälliseen.
Ura Suomessa > Vakava loukkaantuminen

Salgadon kausi 2009–2010 loppui Sammossa jo joulukuussa, kun hän loukkaantui vakavasti: hondurasilainen hakkuri särki polvensa harjoituksissa niin pahasti, että jopa koko ura voi olla ohi.Salgadon polvesta repesi ristiside ja lisäksi hajosi kierukka. Vammat pitivät miehen sivussa koko loppukauden ja pelättiin, että vaikka toipuminen etenisi toivotusti, osa ensi kaudesta saattaisi silti jäädä väliin. Näin ei kuitenkaan käynyt, sillä Salgado palasi kentille Sammon riveissä kaudella 2010–2011 heti kauden alusta lähtien. Loukkaantuessaan Salgado johti liigan tehotilastoa.
Ura Suomessa > Peliluvan puuttuminen

Kaudella 2011–2012 Sampo menetti kaikki alkukauden yhdestätoista ottelustaan keräämänsä pisteet (20 pistettä), koska Salgado ei ole ollut kaudelle 2011–2012 voimassa olevaa pelilupaa Pielaveden Sammon edustusjoukkueessa ennen kuin 24. marraskuuta 2011. Salgadon kansainvälisen peliluvan mahdollinen puuttuminen havaittiin 18.11.2011. Tehtyjen selvitysten ja liigaseura Pielaveden Sammon antaman lausunnon jälkeen todettiin, että kyseisellä pelaajalla ei ole ollut sääntöjen edellyttämää seurasiirtoa vahvistettuna ennen 24. marraskuuta 2011.
Näin ollen hän oli ollut ollut edustuskelvoton. Koko Sammon seuran taru Mestaruusliigassa oli tapahtumasarjan vuoksi lähellä loppua, sillä Sampo oli tavoitellut Mestaruutta ja se tippui liigan hännille niin, että liigakarsintoihin meno näytti todennäköiseltä. Sammon johto ja pelaajat päättivät kuitenkin jatkaa kauttaan ja huippulentopalloa, ja näin Salgado ja joukkue pelasivat kauden 2011–2012 loppuun asti. Tammikuun lopussa 2012 Sampo sai urheilun oikeusturvalautakunnalta helpotusta Lentopalloliiton päätökseen, ja Sammon ottelutulokset säilytettiin ennallaan, mutta seura menetti kaksitoista pistettä.
Lopulta Sampo eteni pudotuspeleihin ja otti neljännen tilan Mestaruusliigassa.
Mancon

Mancon Oy oli vuonna 1978 perustettu porilainen kehitysyhtiö. Sen takana oli tunnetun teollisuussuvun jäsen Gustav Rosenlew. Yhtiön toiminta-ajatus oli hankkia omistusosuuksia muista yrityksistä ja saada niiden arvo nousemaan kehittämistoimenpiteiden avulla.
Mancon ajautui konkurssiin vuonna 1989. Mancon oli 20 vuoteen ensimmäinen konkurssin tehnyt pörssiyhtiö Suomessa. Ennen konkurssia yhtiön palveluksessa oli noin 600 työntekijää. Yrityksen konkurssi aiheutti huomattavia luottotappioita muun muassa SKOPille.
Manconin B-osake noteerattiin Helsingin pörssissä 20.5.1985–31.5.1989. Yhtiöllä oli yli 4 000 osakkeenomistajaa, jotka menettivät sijoituksensa konkurssissa. Sijoittajista 56 teki poliisille tutkintapyynnön, mutta syyttäjä päätti jättää syyttämättä näytön puutteessa.
Manconin tilinpäätöstietojen luotettavuus asetettiin kyseenalaiseksi julkisuudessa. Kritiikin mukaan tiedot eivät kuvanneet yrityksen todellista taloudellista asemaa. Manconin piiriin kuuluneiden yritysten keskinäiset kaupat, lainat ja takaukset sumensivat kuvaa koko ryhmän tilanteesta ja riskeistä.
Manconin konkurssin syitä olivat mm. yrityksen liian nopea kehitysvauhti; liian monimutkainen rakenne; rönsyily liian monelle alueelle; panostaminen kannattamattomiin kehityskohteisiin, joita ei saatu myydyksi; kehityskohteiden osto liian kalliilla; liiallinen velkaantuminen; liian pieni organisaatio, joka ei riittänyt hoitamaan kehityskohteita eikä pörssilistautumiseen liittyviä informointitehtäviä sekä puutteelliset valvonta- ja informaatiojärjestelmät, joiden johdosta todellista tietoa oli vaikea saada.
Madagaskarin kansalaisuus

Madagaskarin passi, jota maan kansalaiset voivat hakea
Madagaskarin kansalaisuus on laillinen suhde yksittäisen henkilön ja Madagaskarin tasavallan välillä. Yleensä noudatetaan ius sanguinis -periaatetta.
Kansalaisuuden saaminen syntymällä

Syntyperäisiksi madagaskarilaisiksi lasketaan sellaiset henkilöt, joiden vähintään toinen vanhempi on Madagaskarin kansalainen tai sellaiset orvot tai hylätyt lapset, jotka on löydetty Madagaskarin alueelta ja joita on syytä epäillä madagaskarilaisiksi.
Kansalaisuuden saaminen hakemuksella

Hakemuksen perusteella kansalaisuus voidaan myöntää sellaiselle henkilölle, joka täyttää seuraavat ehdot:
Hakija on asunut Madagaskarilla vähintään 5 vuotta
Hakija on assimiloitunut madagaskarilaiseen yhteisöön ja hallitsee malagassin kielen
Nuhteettomuusedellytys (ei yli 1 vuoden mittaista vankeustuomiota)
Hakija ei saa olla vajaavaltainen
Viiden vuoden asumisedellytystä ei ole, mikäli henkilö suorittaa, tai on suorittanut, poikkeuksellisen palveluksen valtiolle tai kansalaisuuden hakija on nainen, joka on naimisissa madagaskarilaisen kanssa. Hakijan alaikäiset lapset saavat vanhempansa hakemuksen mukana maan kansalaisuuden automaattisesti.
Kaksoiskansalaisuus

Madagaskar sallii kaksoiskansalaisuuden ainoastaan hyvin tiukin rajoituksin:
Madagaskarin kansalaisen lapsi, joka saa syntyessään myös jonkin muun maan kansalaisuuden, saa pitää molemmat kansalaisuudet 21. ikävuoteen saakka, jonka jälkeen hänen on ilmoitettava, kumman maan kansalaisuuden henkilö aikoo pitää
Madagaskarin kansalainen, joka menee naimisiin ulkomaalaisen kanssa ja saa tämän jälkeen toisen maan kansalaisuuden, saa pitää myös Madagaskarin kansalaisuuden
Luettelo valtioiden johdon vierailuista Yhdysvaltoihin

Tämä on luettelo valtioiden johdon vierailuista Yhdysvaltoihin. Luetteloihin sisältyvät kaikki vierailut paitsi lomamatkat. Luetteloissa ovat vain ulkomaanmatkat, jotka valtionjohto on tehnyt virkakautensa aikana.
Luettelot on jaettu viiteen eri artikkeliin, jotka ovat osa tätä pääartikkelia. Artikkelit on jaettu maanosittain.
Ensimmäinen Yhdysvaltoihin valtiojohdon vierailun tehnyt oli Havaijin kuningas Kalākaua vuonna 1874. Hän tapasi tuolloin presidentti Ulysses S. Grantin.
Suomesta ensimmäinen valtiojohdon vierailu Yhdysvaltoihin oli vuonna 1958, kun pääministeri Reino Kuuskoski teki maahan epävirallisen vierailun.
Luettelo vierailuista

Aasian valtioiden johdon vierailut Yhdysvaltoihin
Afrikan valtioiden johdon vierailut Yhdysvaltoihin
Euroopan valtioiden johdon vierailut Yhdysvaltoihin
Etelä- Amerikan valtioiden johdon vierailut Yhdysvaltoihin
Pohjois-Amerikan ja Karibian valtioiden johdon vierailut Yhdysvaltoihin
Oseanian valtioiden johdon vierailuista Yhdysvaltoihin
M/S Ekaterini P

| M/S Ekaterini P |
| --- | --- |
 M/S Ekaterini P (2010)
Tyyppi:  Autolautta
Lippuvaltio:  Kreikka
Kotipaikka:  Pireus
IMO-numero:  9000443
Aiemmat nimet:  1990–1999: Rokko Maru 1999– Ekaterini P
Omistaja:  Olympic Flame-Fast Ferry Shipping Co.
Aiemmat omistajat:  1990–1999: Kansai Kisen Kaisha 1999– Olympic Flame-Fast Ferry Shipping Co.
Rakennustelakka:  Shin Kurushima Dockyard Co., Akitsu, Japani
Rakennusnumero:  2681
Luovutettu:  1990
Tekniset tiedot
Pituus:  116,5 m
Leveys:  18 m
Syväys:  4,5 m
Bruttovetoisuus:  2 933 brt
Koneisto:  2 × Daihatsu 6DLM-40 diesel
Koneteho:  6 620 kW
Nopeus:  34,45 km/h
Nopeus:  18,6 kn
Lastikapasiteetti:  500 m
Autokapasiteetti:  53 henkilöautoa
Lähteet:  
M/S Ekaterini P (IMO 9000443) on Olympic Flame-Fast Ferry Shippingin omistama matkustaja-alus. Se on rakennettu Shin Kurushima Dockyardin telakalla Akitsussa, Japanissa, vuonna 1990. Kuollutta painoa aluksella on 1 300 tonnia ja matkustajakapasiteetti on 1 000. Autoja alukseen mahtuu kerrallaan 53. Ekaterini P on rekisteröity Kreikan lipun alle ja sen kotisatama on Pireus. Nykyään aluksella operoi Fast Ferries, reitillä Igoumenitsa–Korfu.
Käyttöhistoria

Valmistuttuaan vuonna 1990, alus luovutettiin japanilaisen Kansai Kisen Kaishan omistukseen, joka rekisteröi laivan Japanin lipun alle. Kotisatamaksi tuli Osaka. Tuolloin alus oli nimeltään Rokko Maru. 5. kesäkuuta 1990 laiva aloitti liikennöinnin Kōben ja Takamatsun välillä.
Vuonna 1999 Olympic Flame-Fast Ferry Shipping Co. osti laivan ja rekisteröi sen Kreikan lipun alle. Kotisatamaksi tuli Pireus. Samalla myös nimi vaihtui nykyiseen muotoon. Seuraavana vuonna Ekaterini P aloitti liikennöinnin nykyisellä reitillään, Igoumenitsan ja Korfun välillä.
Aiheesta muualla

Fakta om Fartyg – M/S Rokko Maru (ruotsiksi)
The ferry site – M/F Ekaterini P (englanniksi)